'गायत्री संहिता' में गायत्री के २४ अक्षरों की शाब्दिक संरचना रहस्य युक्त बतायी गयी है और उन्हें ढूँढ़ निकालने के लिए विज्ञजनों को प्रोत्साहित किया गया है ।। शब्दार्थ की दृष्टि से गायत्री की भाव- प्रक्रिया में कोई रहस्य नहीं है ।। सद्बुद्धि की प्रार्थना उसका प्रकट भावार्थ एवं प्रयोजन है ।। यह सीधी- सादी सी बात है जो अन्यान्य वेदमंत्रों तथा आप्त वचनों में अनेकानेक स्थानों पर व्यक्त हुई है ।। अक्षरों का रहस्य इतना ही है कि साधक को सत्प्रवृत्तियाँ अपनाने के लिए प्रेरित करते हैं ।। इस प्रेरणा को जो जितना ग्रहण कर लेता है वह उसी अनुपात से सिद्ध पुरुष बन जाता है ।। कहा गया है-